На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о буџету општине Гаџин Хан за 2021. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-262/21-IV/01 од 22.03.2021. године,

Општинско веће општине Гаџин Хан на седници одржаној 02.априла 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2020. годину (“Службени лист града Ниша” број 101/2019, 91/2020):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 70.**

**Економска класификација 499000 - Средства резерве**

**ОДОБРАВАЈУ СЕ** средства у износу од **1.008.000,00** динара (милионосамхиљададинара) Општинској управи општине Гаџин Хан за трошкове одржавања информационог система за локалну пореску администрацију.

2 Средства из тачке 1. овог предлога распоређују се у оквиру:

**Раздео 5**

**Програм 15-ОПШТЕ УСЛУГЕ ЛОКАЛНЕ САМОУПРАВЕ**

**Програмска активност 0602-0001 – Функционисање локалне самоуправе**

**Функционална класификација 130–Опште услуге**

**Позиција: 54**

**Економска класификација 423200–Компјутерске услуге**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 423200-Компјутерске услуге ниису планирана довољна средства.

Наведена средства су потребна за спровођење јавне набавке услуга и потписивање уговора за вршење услуга одржавања информационог система (софтвера) локалне пореске администрације за 2021. годину коју пружа Институт Михајло Пупин из Београда.

У вредност јавне набавке која ће се спровести преговарачким поступком биће урачуната и цена већ пружених а неплаћених услуга за целу 2020. годину које нису фактурисане Општинској управи општине Гаџин Хан због непотписивања уговора за 2020. годину.

Из ИМП-а су предложили да се у 2021. години претходно настала ситуација реши склапањем уговора који покрива вредност услуга за две године (2020. и 2021. годину).Од стране ИМП-а предложена је фиксна цена од 120.000 динара без ПДВ-а за 12 месеци у 2021.години, односно 144.000 динара са ПДВ-ом што за 12 месеци износи 1.728.000 динара (понуда 550/1-21). Тако би се покрила вредност услуга за две године (већ извршених услуга за 2020.годину и услуга за 2021. годину).

У Одлуци о буџету за 2021. годину („Службени лист града Ниша“,бр.116/2020) код Општинске управе, функција 130, на економској класификацији 423000 - Услуге по уговору, за одржавање софтвера ЛПА планиран је износ од 720.000 динара,те недостајућа новчана средства износе 1.008.000 динара (1.728.000 дин. – 720.000 дин.).

Да би се измириле горе наведене обавезе средства се издвајају из текуће буџетске резерве.

Број: 06-400-195/21-III

У Гаџином Хану, 02.04.2021. године

ПРЕДСЕДНИК

ОПШТИНСКОГ ВЕЋА ОПШТИНЕ ГАЏИН ХАН

Милисав Филиповић